
     QENDRA E STUDIMEVE DHE PUBLIKIMEVE PËR ARBËRESHËT

Nr.____Prot.		                   					Tiranë, më ___.____.2022
                                              			     
Lënda: Tezat e udhëtimit të Drejtoreshës Ekzekutive të Qendrës së Studimeve dhe Publikimeve për Arbëreshët (QSPA) në Kalabri me një përfaqësi të Komisionit Parlamentar për Politikën e Jashtme të Kuvendit të Shqipërisë në datat 17-20 qershor 2022. 
Në kuadër të vizitës së Komisionit për Politikën e Jashtme, (Kuvendi i Republikës së Shqipërisë) dhe drejtoreshës ekzekutive të Qendrës së Studimeve dhe Publikimeve për Arbëreshët, Prof. as. Diana Kastrati, po ju paraqesim si më poshtë vijon, tezat që do të zhvillohen në takimet e parashikuara.   
Ditën e premte, 17 qershor 2022, do të zhvillohet takimi me Presidentin e Rajonit të Kalabrisë z. Roberto Ochiuto
Çështjet për diskutim në këtë takim do të jenë:
-	Në lidhje me strategjitë e bashkëpunimit përsa i përket ruajtjes dhe rijetëzimit të gjuhës dhe kulturës arbëreshe në shkolla, si dhe të realizimit të veprimtarive kulturore të përbashkëta;
-	Në lidhje me mundësitë e bashkëpunimt  ndërinstitucional, të cilat përkojnë me objektin dhe qëllimin e punës së QSPA-së mbi gjuhën dhe kulturën arbëreshe;
-	Mbështetja logjistike nga ana e Rajonit të Kalabrisë për koordinimin në mbledhjen e materialeve të nevojshme arkivore/muzeale (dokumentare, dorëshkrime, imazhe, audio/vizive) me synim ngritjen e Shtëpisë së Arbëreshëve, apo Vatrës së Arbëreshëve në Tiranë. Projekt ideja për këtë “Shtëpi” përfshin ndër të tjera, një bibliotekë të hapur e në shërbim të publikut, e cila do të shërbejë jo vetëm si një hapësirë studimore dhe informuese por edhe si një hapësirë  dialogu midis studiuesve, studentëve në drejtim  të kulturës arbëreshe. Rikthimi në një përdorim publik të trashëgimisë materiale e shpirtërore të arbëreshevë, jo vetëm për domenin akademik, por dhe më gjerë, do të ushqejë, dhe rrisë ndërgjëgjësimin mbi kulturës e arbërëshëve në Shqipëri, por pse jo dhe anasjelltas. 

Ditën e shtunë, 18 qershor 2022, do të zhvillohen vizitat në katundet arbëreshe dhe takimet me kryetarët e bashkive në Macchia Albanese, San Cosmo Albanese, Vacarizzo Albanese.
Çështjet për diskutim në këtë takim do të jenë:
-	Lidhja e marrëveshjes së QSPA-së me Komunat arbëreshe, të cilat shquhen për traditat e tyre në fushën e historisë dhe të kulturës. (Theksojmë këtu që lidhja e këtyre marrëveshjeve, të një rëndësie shumë të madhe për objektin e punës së QSPA-së, nuk ka qenë e mundur për shkak të pamundësisë së mobilitetit fizik prej pandemisë. Edhe pse gjatë tre viteve të ekzistencës së kësaj qendre janë vendosur kontakte të shumta me individë/studiues dhe shoqata arbëreshe;)
-	Në lidhje me mbledhjen e të dhënave arkivore, mbi gjuhën dhe kulturën arbëreshe për efekt studimor, por edhe botues.  Gjithashtu do të diskutohet edhe mbi projektin e ngritjes së “Shtëpisë së Arbëreshëve” në Tiranë, ku përveç hapësirës së bibliotekës do të jetë edhe ai i Arkivit. Materialet që do të vijnë nga vetë komuniteti arbëresh, do të depozitohen aty në bazë të rregullave të njohura të mirëmbajtjes së dokumenteve e dorëshkrimeve. Një hapësirë tjetër do të shërbejë edhe për ngritjen e një Muzeu të përhershëm mbi Arbëreshët, i cili do të përmbajë brenda edhe një hapësirë për ekspozita të përkohshme pikture, skulpture, etnografike, fotografike, apo edhe librash, me pjesëmarrjen e artistëve e krijuesve arbëreshë e shqiptarë;
-	Mbështetja e punës në terren e studiuesve dhe aksesueshmëria, atje ku është e mundur e të dhënave mbi komunitetin arbëresh;
-	Koordinimi i vazhdueshëm i këtyre bashkive me QSPA-në si ndërmjetëse në institucionet përkatëse për nxitjen dhe zhvillimin e mëtejshëm të bashkëpunimit në fushën e arsimit dhe të kulturës. 

Ditën e diel, 19 qershor 2022, takimi me Peshkopin e Eparkisë së Lungros Donato Oliviero
Çështjet për diskutim në këtë takim do të jenë:
-	Roli i kishës në ruajtjen e gjuhës dhe kulturës arbëreshe në të shkuarën dhe sot; 
-	Evidentimi i materialeve arkivorë dhe botime të ndryshme për efekt studimor dhe për pasurimin e arkivës së Qendrës së Studimeve dhe Publikimeve për Arbëreshët.

Takim me FAA (Federazione Associazione Arbëresh) në Civita
QSPA ka pasur përparësi edhe ngritjen e urave konkrete të bashkëpunimit me arbëreshët. Ky bashkëpunim ka parë si të rëndësishëm jo thjesht përfshirjen e studiuesve, por të të gjithë aktorëve kryesorë duke filluar nga Federata e Shoqatave Arbëreshe në Kalabri (FAA), me të cilën QSPA ka nënshkruar një protokoll marrëveshjeje. 

Çështjet për diskutim në këtë takim do të jenë:
-	 “Ditët e librit arbëresh”, një aktivitet i planifikuar të zhvillohet në shtator të 2022 dhe në vijimësi të përvitshme.  Në këtë veprimtari do të promovohen autorë arbëreshë dhe shqiptarë të fushave të ndryshme, qoftë të kërkimit shkencor ashtu edhe të letërsisë. Aktiviteti konsiston në: 
1.	një ekspozitë të librit arbëresh
2.	Kuvendin 
Kuvendi parashikon:
o	diskutime dhe recensime rreth këtyre librave 
o	ndarjen e eksperiencave kërkimore dhe artistike mes autorëve 
o	mundësitë për bashkëpunime dhe projekte të përbashkëta
o	ky aktivitet do të vijojë edhe në qytetin e Shkodrës.


-	Dëgjimi i problemeve në lidhje me gjuhën dhe kulturën arbëreshe.

Ditën e hënë, 20 qershor 2022,  takim me Rektorin  e Universitetit të Kozencës
Çështjet për diskutim në këtë takim do të jenë:
-	Kërkesë për marrëveshje bashkëpunimi ndërmjet QSPA-së dhe Universitetit të Kozencës.
-	Kjo marrëveshje do të ketë në qendër të vëmendjes tre drejtimet kryesore të QSPA-së: 
1.	Drejtimin studimor, në lidhje me projekte të përbashkëta në lidhje me gjuhën dhe kulturën arbëreshe. Bashkëpunimi në nivel studimor akademik që synon realizimin e konferencave dhe të projekteve të përbashkëta studimore;
2.	Botimet (jo vetëm me veprat të hershme por edhe të studimeve të reja nga autorë bashkëkohorë). Gjithashtu QSPA ka në fokus orientimin dhe ndihmën për studiuesit e rinj në lidhje me gjuhën dhe kulturën arbëreshe. Bashkëpunimi me Universitetin do të ishte mjaft frytdhënës në këtë drejtim.
3.	Materiali divulgativ i cili synon përshtatjen e materialit studimor mbi kulturën arbëreshe për një audiencë më të gjerë. Përhapjen, njohjen e kulturës arbëreshe në shkollat e mesme, por edhe më gjerë.
Në këtë kontekst do të diskutohet që raporti i QSPA-së me Katedrën e Gjuhës shqipe në Universitetin e Kozencës të bëhet një raport i zyrtarizuar e po ashtu edhe me Fondacionin Solano.



																			   DREJTOR EKZEKUTIV                                                                                                         
DIANA KASTRATI




Konceptoi: Dr.Silvana Nini, Dr.Dorina Arapi


Adresa: Rr. “Ibrahim Rugova”, Nr. 5, pll. Sky Tower, Kati 7, Ap. 4, Tiranë   
Email: info@qspa.gov.al

